MICRO ออกหุ้นกู้ 2 ชุด วงเงินพันลบ. ชูดอกเบี้ย 5.70% ขายสถาบัน-รายใหญ่ 3-5 ต.ค.นี้
 MICRO เตรียมออกหุ้นกู้ 2 ชุด มูลค่า 1 พันลบ. อายุ 2-3 ปี ชูอัตราดอกเบี้ยคงที่ 5.50-5.70% ขายสถาบัน-รายใหญ่ วันที่ 3-5 ต.ค.65 ระดมทุนขยายธุรกิจสินเชื่อเช่าซื้อ ขณะที่ “ทริสเรสติ้ง” ยังคงอันดับความน่าเชื่อถือ BB+ แนวโน้มอันดับเครดิต Stable
MICRO เตรียมออกหุ้นกู้ 2 ชุด มูลค่า 1 พันลบ. ชูอัตราดอกเบี้ยสูงสุด 5.70% ขายสถาบัน-รายใหญ่ 3-5 ต.ค.65 ระดมทุนขยายธุรกิจสินเชื่อเช่าซื้อ
31 ส.ค. 2565

บริษัท ไมโครลิสซิ่ง จำกัด (มหาชน) หรือ MICRO เตรียมเสนอขายหุ้นกู้ครั้งที่ 2/2565 จำนวน 2 ชุด รวมมูลค่าไม่เกิน 1,000 ล้านบาท เพื่อเป็นเงินทุนในการขยายธุรกิจสินเชื่อเช่าซื้อ ได้แก่ การปล่อยสินเชื่อ, เช่าซื้อรถบรรทุกมือสอง, สินเชื่อเพิ่มสภาพคล่อง และสินเชื่อรีไฟแนนซ์ ซึ่งเป็นธุรกิจหลักปัจจุบันของบริษัท
ชุดที่ 1 ครบกำหนดไถ่ถอนปี พ.ศ.2567 อัตราดอกเบี้ยคงที่ 5.50% ต่อปี อายุ 2 ปี จ่ายดอกเบี้ยทุก 3 เดือนตลอดอายุหุ้นกู้   จำนวนไม่เกิน 500,000 หน่วย มูลค่าไม่เกิน 500 ล้านบาท และมีหุ้นกู้สำรองไม่เกิน 500 ล้านบาท
ชุดที่ 2 ครบกำหนดไถ่ถอนปี พ.ศ.2568 อัตราดอกเบี้ยคงที่ 5.70% ต่อปี อายุ 3 ปี จ่ายดอกเบี้ยทุก 3 เดือนตลอดอายุหุ้นกู้จำนวนไม่เกิน 500,000 หน่วย มูลค่าไม่เกิน 500 ล้านบาท และมีหุ้นกู้สารองไม่เกิน 500 ล้านบาท
ทั้งนี้ บริษัทจะเสนอขายหุ้นกู้ดังกล่าวให้แก่ ผู้ลงทุนสถาบัน และผู้ลงทุนรายใหญ่ ระหว่างวันที่ 3-5 ต.ค.65 ผ่าน บล.เอเซีย พลัส บล.กรุงไทย เอ็กซ์สปริง บล.เคจีไอ (ประเทศไทย) บล.หยวนต้า (ประเทศไทย) และบล.บลูเบลล์
โดยยังคงอันดับความน่าเชื่อถือของบริษัท BB+ แนวโน้มอันดับเครดิต Stable โดยบริษัท ทริส เรทติ้ง จำกัด เมื่อวันที่ 4 เมษายน พ.ศ. 2565